ཀྲུང་གོས་རང་བཙན་རང་བདག་གི་ཞི་བདེའི་ཕྱི་འབྲེལ་སྲིད་ཇུས་བློ་རྩ་བརྟན་པོས་ལག་བསྟར་བྱེད་རྒྱུ་དང་།རྒྱལ་ཁབ་ཁག་གི་མི་དམངས་ཀྱིས་རང་བདག་སྒོ་ནས་འཕེལ་རྒྱས་གཏོང་བའི་བགྲོད་ལམ་གདམ་ག་རྒྱག་དབང་ལ་བརྩི་འཇོག་དང་།རྒྱལ་སྤྱིའི་དྲང་སྙོམ་དྲང་བདེན་སྲུང་སྐྱོང་།རང་ཉིད་ཀྱི་འདོད་བློ་གཞན་ལ་བཙན་འགེལ་བྱེད་པར་ངོ་རྒོལ།རྒྱལ་ཁབ་གཞན་གྱི་ནང་སྲིད་ལ་ཐེ་ཇུས་བྱེད་པར་ངོ་རྒོལ།ཆེ་བས་ཆུང་བཪ་བརྙས་བཅོས་ཀྱི་ཚུལ་ལ་ངོ་རྒོལ་བཅས་བྱེད་རྒྱུ་ཡིན།ཀྲུང་གོས་རྒྱལ་ཁབ་གཞན་པའི་ཁེ་ཕན་བློས་གཏོང་དུ་བཅུག་ནས་རང་ཉིད་འཕེལ་རྒྱས་གཏོང་རིགས་རྩ་བ་ནས་མི་བྱེད་ལ།རང་ཉིད་ཀྱི་ཚུལ་མཐུན་ཁེ་དབང་འདོར་རིགས་ཀྱང་རྩ་བ་ནས་མི་བྱེད།སུ་ཞིག་གིས་ཀྱང་ཀྲུང་གོར་རང་ཉིད་ཀྱི་ཁེ་ཕན་ལ་གནོད་པའི་ངན་འབྲས་འཁྱུར་མིད་གཏོང་དུ་འཇུག་རྒྱུའི་སྟོང་བསམ་མ་འཆང་ཞིགཀྲུང་གོས་འགོག་སྲུང་རང་བཞིན་གྱི་རྒྱལ་སྲུང་སྲིད་ཇུས་ལག་བསྟར་བྱེད་བཞིན་ཡོད།ཀྲུང་གོའི་འཕེལ་རྒྱས་ཀྱིས་རྒྱལ་ཁབ་གང་ཞིག་ལའང་འཇིགས་སྐུལ་བཟོ་མི་སྲིད།ཀྲུང་གོ་འཕེལ་རྒྱས་ཀྱི་ཚད་ཇི་འདྲ་ཞིག་ཏུ་སླེབས་རུང་ནམ་ཡང་བཙན་དབང་ཧམ་གཉེར་མི་བྱེད་ལ་ནམ་ཡང་རྒྱ་སྐྱེད་མི་གཏོང་།